खैरागढ़| कांग्रेस प्रत्याशी गिरवर जंघेल के पक्ष में समर्थन जुटाने पहुंचे वरिष्ठ नेता व अभिनेता राज बब्बर ने इतवारी बाजार में हुई सभा को संबोधित करते हुए कहा कि सरकार बनीं तो दस दिनों के भीतर किसानों का कर्ज माफ कर दिया जाएगा। ठीक यही बात शुक्रवार को छुईखदान पहुंचे राष्ट्रीय अध्यक्ष राहुल गांधी ने कही थी। राज बब्बर ने जोर देकर कहा कि बिजली बिल आधे कर दिए जाएंगे। उन्होंने कहा कि एक रुपए प्रति किलो के हिसाब से गरीबों को 35 किलो अनाज दिया जाएगा। यहां अस्पताल है, लेकिन अस्पतालों में डॉक्टर नहीं। विद्यालय है लेकिन शिक्षक नहीं।